Sqaqien Poeżiji ta' ETHEL PICKARD mitt darba imxejt mas-sebgħa werrej ta' ħuti bnedmin; mitt darba ttamajt kull darba sibt wiċċi ma' ħajt. Ridt nasal malajr fl-imkien li ħlomt bih u tlaqt mit-triq twila li twassal għalih… biex dħalt fl-isqaqien. U mxejt fl-isqaqien li jsallbu u jserrpu, u fhimt li dawn l-isqaqien ma jwasslu imkien. U bkejt għax insejt minn liema triq ġejt. Hawn issa niġġerra f'bizzilla sqaqien. Tgħid noħroġ minn hawn' Tgħid nasal fl-imkien li noħlom bih jien2